באטמן הדור הבא: שובו של הג'וקר

באטמן הדור הבא: שובו של הג'וקר (באנגלית: Batman Beyond: Return of the Joker) הוא סרט הנפשה אמריקאי משנת 2000 המבוסס על סדרת הטלוויזיה "באטמן: הדור הבא". הסרט בוים על ידי קורט גדה ונכתב על ידי פול דיני וברוס טים. הסרט קיבל ציון 88% באתר Rotten Tomatoes וציון 7.8 באתר IMDb. בגות'אם סיטי החדשה של שנת 2039, הג'וקר וכנופיית הג'וקרים שלו גונבים ציוד הייטק אך ללא הצלחה. באחת המסיבות, הג'וקר חושף את עצמו לעולם. ברוס ויין, לעומת זאת, טוען שהג'וקר מת לפני שנים ולא אמר זאת לממשיכו, טרי מקגינס, שמשמש כבאטמן החדש בעתיד זה. לאחר מכן, הג'וקר פורץ למערת העטלף, ותוקף את ברוס. מפכ"ל המשטרה ברברה גורדון, באטגירל לשעבר, מספרת לטרי מה קרה בלילה ההוא לפני 40 שנה ואיך הג'וקר והארלי קווין חטפו את טים דרייק. על ידי שטיפת מוחו הם גרמו לו לחשוף את סודותיו של באטמן. באטמן ובאטגירל מצאו את מקום מחבואם בבניין הנטוש שהיה פעם המוסד לחולי נפש ארקהם, שם הם הפכו את טים לאחד משלהם. כשהג'וקר אומר לטים להרוג את באטמן, טים הורג את הג'וקר במקום באטמן. באטמן ובאטגירל קוברים את הג'וקר ומספקים לרצח סיפור כיסוי. לאחר מכן, טרי מתחיל לחקור מי הוא הג'וקר הנוכחי. הוא פונה לטים ומדבר איתו על עברו כרובין ומגלה את הקשר שביניהם. בינתיים, טרי מבין שמאחורי הג'וקר יכול להיות רק טים, וזאת משום שתחפושתו של רובין הייתה היחידה שנפגעה מהתקפתו של הג'וקר על מערת העטלף. טרי מאתר את מיקומו של הג'וקר במפעל ממתקים ישן ונטוש והוא מוצא שם את טים, שהופך לג'וקר לנגד עיניו. הוא מגלה שכאשר נתפס, הג'וקר האמיתי השתיל שבב אלקטרוני המכיל את אישיותו ואת תודעתו לתוך מוחו של הנער על מנת להשתלט על גופו עם הזמן. הג'וקר המטורף מאיים על גות'אם סיטי עם לוויין קרן לייזר שיכול לפוצץ את העיר. כשטרי והג'וקר מתעמתים, באטמן משחרר אותו על ידי השמדת השבב. כל כנופיית הג'וקר נלכדת. שתיים מחברי הכנופיה הן התאומות די-די. סבתן הארלי קווין משלמת ערבות על נכדותיה, משחררת אותן ממעצר וכועסת על מעשיהן. טים נלקח לבית החולים, שם הוא זכה לביקור מברברה וברוס. אחרי הבסת הג'וקר טרי ממשיך לשמור על העיר כבאטמן. ויל פרידל – באטמן/טרי מקגינס קווין קונרוי – ברוס וויין\ באטמן הצעיר מארק המיל – הג'וקר, ג'ורדן פריז אנג'י הארמון – מפכ"ל המשטרה ברברה גורדון טרה סטרונג – ברברה גורדון/באטגירל הצעירה דין סטוקוול – טים דרייק מתיו ולנסיה – טים דרייק/רובין הצעיר טרי גאר – מרי מקגינס ארלין סורקין – ד"ר הארלין קווינזל/הארלי קווין, איימי פריז מייקל רוזנבאום – סטיוארט קרטר וינתרופ השלישי, רוח הנרי רולינס – בנג'מין נוקס, בונק לורן טום – דיינה טאן פרנק ולקר – ווף, אייס כלב העטלף עידו מוסרי – טרי מגינס / באטמן רפי תבור – ברוס ויין / באטמן הצעיר גיורא קנת – הג'וקר אלי לולאי – ג'ורדן פריז שרית וינו-אלעד – מרי מגינס / באטגירל הצעירה דן קיזלר – רובין הצעיר נטלי פיק – דנה צביקה שוורצברג – טים דרייק אביטל פסטרנק – צ'לסי עפרון אטקין – גול שמחה ברבירו – צ'קו יורם יוספסברג – בונק נורית כהן – המפקחת ברברה גורדון סיון שביט – ד"ר הארלין קווינזל, הארלי קווין איתי רוזנרמט – מט מגינס לירז צ'רכי – דידי עקב השלכותיו של הטבח בתיכון קולומביין הסרט שהוגש לוועדת הדירוג לא התאים לסיווג המבוקש ולכן לפני ההפצה נערך כדי שיעמוד בקריטריונים. העריכה כללה צנזור דם, שינוי דיאלוגים, קיצוץ סצנות עם מכות חזקות ועוד. הגרסה הייתה קיימת בקלטת וידאו וב-DVD. הגרסה המקורית יצאה ב-DVD ב-2002 וב-Blu Ray ב-2011. "באטמן הדור הבא: שובו של הג'וקר", במסד הנתונים הקולנועיים IMDb (באנגלית) "באטמן הדור הבא: שובו של הג'וקר", באתר נטפליקס "באטמן הדור הבא: שובו של הג'וקר", באתר AllMovie (באנגלית) "באטמן הדור הבא: שובו של הג'וקר", באתר Rotten Tomatoes (באנגלית) "באטמן הדור הבא: שובו של הג'וקר", באתר אידיבי "באטמן הדור הבא: שובו של הג'וקר", תסריט הסרט באתר Scripts.com (באנגלית) "באטמן הדור הבא: שובו של הג'וקר", במסד הנתונים הקולנועיים KinoPoisk (ברוסית) באטמן הדור הבא - שובו של הג'וקר, במיזם "אישים" לתיעוד היצירה הישראלית